|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie ponuky**  v zmysle § 117 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov   |  |  |  |  | | --- | --- | --- | --- | | Názov verejného obstarávateľa | **Slovenská konsolidačná, a.s.** (ďalej aj „SK, a.s.“) |  |  | | Poštová adresa | Cintorínska č. 21 |  |  | | Mesto | Bratislava | PSČ | 814 99 | | IČO | 35776005 |  |  | | Kontaktná osoba | **Ján Ribarszki**  e-mail: [jan.ribarszki@konsolidacna.sk](mailto:jan.ribarszki@konsolidacna.sk) | Tel: 02/ 57 289 192 | | |  |

1. **Predmet zákazky**

Predmetom zákazky je predĺženie platnosti licencie (renewal) systému LOGmanager na obdobie 24 mesiacov.

1. **Aktuálny stav**

SK, a.s. v roku 2018 implementovala systém pre centralizovanú správu udalostí pre zabezpečenie požiadaviek vyplývajúcich zo zákona č. 18/2018 o ochrane osobných údajov a Nariadenia Európskeho parlamentu a Rady EÚ 2016/679“. V podmienkach SK, a.s. uvedený systém zabezpečuje centralizovanú správu log súborov z prevádzkovaných informačných systémov a zabezpečuje sledovanie stavu udalostí a logov z bezpečnostných zariadení, serverov, sieťových prvkov a operačných systémov.

1. **Technická špecifikácia**

Verejný obstarávateľ obstaráva nasledovné predĺženie licencií a služby:

|  |  |  |
| --- | --- | --- |
|  | **Popis** | **Množstvo**  **(ks)** |
| 3.1. | LOGmanager M - SW renewal na obdobie 24 mesiacov | 1 |

1. **Cenová ponuka:**

V nadväznosti na uvedené si Vás verejný obstarávateľ. dovoľuje požiadať o predloženie ponuky na celý predmet zákazky opísaný v bodoch 1. a 2. tejto Výzvy.

***Ponuka musí obsahovať:***

* 1. Základné identifikačné údaje uchádzača v zmysle **Prílohy č. 1.**
  2. Cenovú ponuku predloženú v zmysle **Prílohy č. 1.**
  3. Uchádzač preukáže, že je autorizovaným partnerom výrobcu softvéru LOGmanager, formou predloženia (sken) uvedeného dokumentu.
  4. Doklad (sken) o oprávnení uchádzača poskytovať službu podľa § 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov, ktorý zodpovedá predmetu zákazky.
  5. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.

1. **Miesto dodania predmetu zákazky:**

Cintorínska 21, 811 08 Bratislava 1

1. **Kritérium na hodnotenie ponúk:**

Kritériom na hodnotenie ponúk je najnižšia cena v zmysle **Prílohy č. 1.** za celý predmet zákazky opísaný v bodoch 1. a 2. tejto Výzvy.

1. **Zmluvné podmienky:**

Po vyhodnotení ponúk uchádzačov bude úspešnému uchádzačovi vystavená objednávka. Lehota na dodanie predmetu zákazky opísaného v bodoch 1., 2. a  3. tejto Výzvy je maximálne ***10 pracovných dní*** od doručenia mailovej objednávky verejným obstarávateľom na mailovú adresu uvedenú v cenovej ponuke v zmysle **Prílohy č. 1.** Odovzdanie predmetu zákazky uvedeného v bodoch 1., 2. a 3. tejto Výzvy nastane dňom podpisu Akceptačného protokolu zodpovednými zástupcami oboch strán.

1. **Lehota na predkladanie ponúk:**

**7.12.2020**

1. **Forma a spôsob predloženia ponúk:**

Ponuky SK, a.s. žiada doručiť mailom na adresu: [obstaravanie@konsolidacna.sk](mailto:obstaravanie@konsolidacna.sk)

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Príloha č. 1: Cenová ponuka